FSMART รายได้ลด กดกำไรไตรมาส 1 หดตัว 12% เหลือ 111 ลบ.
FSMART รายได้ลด กดกำไรไตรมาส 1 หดตัว 12% เหลือ 111 ลบ. จากปีก่อนมีกำไร 127 ลบ.
13 พ.ค. 2564

บริษัท ฟอร์ท สมาร์ท เซอร์วิส จำกัด (มหาชน) หรือ FSMART รายงานกำไรไตรมาส 1/64 มีกำไรสุทธิ ดังนี้

โดยบริษัทมีกำไรสุทธิในไตรมาส 1 ปี 2564 เท่ากับ 111.32 ล้านบาท เพิ่มขึ้น 0.9% เปรียบเทียบกับไตรมาสที่แล้ว แต่ลดลง 12.0% เปรียบเทียบกับไตรมาสเดียวกันของปีที่ผ่านมา สาเหตุจากกำไรขั้นต้นลดลง และจากค่าใช้จ่ายภาษีเงินได้เพิ่มขึ้นจากการครบกำหนดการใช้สิทธิประโยชน์ลดหย่อนภาษีจากการลงทุนเพิ่มตู้ในปี 2559 จำนวน 8.5 ล้านบาท
อย่างไรก็ตาม บริษัทมีการบริหารค่าใช้จ่ายในการบริการและบริหารให้มีประสิทธิภาพอย่างต่อเนื่องมาตลอด และมีต้นทุนทางการเงินที่ลดลงจากการคืนเงินกู้เห็นได้จากกำไรก่อนค่าใช้จ่ายภาษีเงินได้ที่เติบโต 9.9% เปรียบเทียบกับไตรมาสที่แล้ว และลดลงเพียง 5.0% เปรียบเทียบกับไตรมาสเดียวกันของปีที่ผ่านมา